PIIBEL ARMSAKS
"Mooses - juht, kellele pole võrdset"
Oleme jõudnud selle sarja 9. osani,
mille pealkiri on: "Salakuulajad levitavad lüüasaamismeeleolu".
Jõudsime selleni,
kuidas Jumala rahvas ehitas kogudusetelki -
Jumalaga kohtumise koha.
See pandi poole aastaga püsti ja pühitseti sisse.
Preestrid võiti ametisse -
Aaronist sai ülempreester ja tema poegadest muud preestrid.
Ja siis asuti liikvele.
Mõelgem nüüd -
minna oli 400 km,
mida koos lammastaga käies suudeti läbida u 10 km päevas,
et jõuda mõne kuu pärast tõotatud maale.
Kõrbes ringiuitamine sai läbi.
Mooses sai julgust sellest,
et rahvas oli kogudusetelki ehitades üksmeelel.
"Ehk läheb ülejäänud reis paremini?"
Aga kas ikka läks?
Kohe kõrbes hakkas nurisemine pihta.
"Pole toitu ja siis on kogu aeg seesama manna."
Selline nurisemine.
Tihti oli probleemiks vesi.
Seda polnud kõrbes igal pool.
Aga selle asemel, et loota: "Küll Jumal meid sellest välja toob",
sai usk ikkagi otsa.
Selleks ongi juhti vaja,
et ta julgustaks oma karja, kes vajub lootusetusesse.
Ka täna vajatakse juhte just selleks.
Juht loodab Jumala Sõnale ja panustab sellele.
Siis aga juhtus selline katastroof, et kõik plaanid tuli ümber teha.
Küllap oli see ka Moosesele paras pähkel.
Juhtus nimelt see, et kui jõuti Kaades-Barneasse,
mis on peaaegu Iisraeli piiril,
siis seal otsustati saata välja 12 maakuulajat -
üks igast suguharust.
Saadeti luurama tõotatud maad saamaks teada, milline see on?
Issand oli öelnud, et see on maa, mis voolab piima ja vett
ja nüüd mindigi seda vaatama.
Mehed, kes läksid, polnud need, kes olid varem juhtide nimekirjas.
Need olid nooremad mehed,
kes jaksasid paremini luurata ja kõndida võõral maal.
12 saadeti välja.
Nad läksid otse Hebronisse,
kus enne oli elanud Aabraham.
Sealt edasi põhja, Efraimi mäestikust läbi,
Haasorini välja.
Selleks kulus 40 päeva.
Ma lugesin pliiatsiga ära,
et kui nad kõndisid 20 km päevas, siis nad jõudsid kohale.
Nad võtsid viinamarja orust kaasa nii suured marjad,
et mehed pidid neid isegi lattidega kandma.
Nad tulid Kaades-Barneasse ja raporteerisid,
et see on küll imeline maa -
voolab piima ja mett,
seal on palju häid puuvilju,
aga, aga, aga, aga.
Seal on nii korralikult kindlustatud linnad,
et neid ei suudeta iialgi vallutada.
Aga elanikud?
Seal on anaklased.
Anaklased olid hiiglased.
Neist räägitakse juba 1. Moosese raamatu alguses.
Eksisteerisid kolmemeetrised inimesed.
Lugesin lehest, et geeniteadlased avastasid,
et maailmas on eksisteerinud nii suuri inimesi.
Vanas Testamendis neist ka aeg-ajalt räägitakse.
Näiteks Koljat oli üks nendest.
Kui luurajad sinna läksid, siis neid oli rohkemgi.
Nad ütlesid, et olid nende kõrval nagu rohutirtsud.
Kuidas nendega sõdida?
See on kohutav, et nad sellise raporti tõid,
kuna Jumal oli lubanud, et Ta viib oma rahva sinna.
Maakuulajad olid täiesti ära unustanud,
et Issand oli seda tõotanud.
"Kui Ta suutis meid sinnamaani viia -
merest läbi, raskest kõrbest läbi,
siis küllap Ta viib meid ka pärale".
Kuid selle nad unustasid ära.
Rahvas uskus kohe maakuulajate juttu.
Sellest tuli selline kisa, mida enne poldud nähtud.
Rahvas istus kogu öö telgi ees nuttes ja uludes.
Keegi tahtis minna tagasi Egiptusesse ja vahetada juhti.
Teised olid nõus.
Siis Issand vihastas.
Moosesega käituti halvasti, kuid Issand seisis tema eest.
Sellele võivad ka tänased vaimulikud juhid loota,
et kui ilmsüüta süüdistatakse, siis Issand on see, kes kaitseb.
Kaks maakuulajat uskusid Issanda väesse - Joosua ja Kaaleb.
Piibel räägib, kuidas nad käitusid.
4. Moosese 14:6-9
"Joosua ja Kaaleb aga käristasid oma riided lõhki
ja rääkisid kogu Iisraeli laste kogudusele, öeldes:
Maa, mille me läbi käisime, et seda uurida, on väga hea maa.
Kui Issandal on meist hea meel, siis ta viib meid sellele maale
ja annab selle meile...
Ärge ainult pange vastu Issandale ja ärge kartke maa rahvast,
sest nad on meile parajaks palaks:
nende kaitsja on nad maha jätnud,
aga Issand on meiega!
Ärge kartke neid!”
Pange tähele -
Joosua ja Kaaleb nägid samu linnu
ja samu hiiglaseid.
Kuid neil olid teistsugused prillid - usu prillid.
Nad uskusid Jumala Sõna.
10 ülejäänut nägid ainult reaalsust.
"Me ei suuda neid võita."
Ma küsin nüüd,
kummad prillid on meie vaimulikel juhtidel?
Kui nad vaatavad maailma olukorda,
kuidas kristluse positsioon aina kitseneb
ja kuidas meilt nõutakse kompromisse Jumala Sõna suhtes?
Isegi kirik nõuab seda vahel.
Luteri kirik.
Kuidas me sellesse suhtume?
On juhte, kes suhtuvad asjasse nii nagu need 10 maakuulajat -
"Me ei saa midagi teha.
Vajame kompromissi, et saaks vähemalt tegutseda."
Teised vaatavad nagu Joosua ja Kaaleb.
Piiblist ei taganeta,
Issand on meie poolt.
"Selle sõja võidab Issand,
isegi kui peame vangis olema või usu pärast kannatama."
Issand vihastas jälle kõvasti.
Juhtus nii, et 10 maakuulajat kukkusid surnult sinna maha.
Ülejäänud rahvas sai kohutava kohtuotsuse.
Issand ütles: "Nüüd on nii -
et te saate seda, mida te uskusite.
Te uskusite, et teie kehad langevad kõrbes
ja sinna need langevadki.
Kõrberännakuks kulub lisaks 38. aastat.
Kokku tuleb 40 aastat."
Oh aeg!
Vaene Mooses sai aru,
et ta arvas, et on juba pääsenud,
kuid nüüd veel 40. aastat lisaks.
Ta oli juba 80-aastane.
Oli kohutav olukord ja kõik plaanid muutusid.
Mida teeb juht, kui kõik plaanid muutuvad?
Variseb kokku.
Rahvas sai taas õppetunni, et Jumal on püha.
Temaga ei mängita.
Ma soovin, et ka meie rahvas saaks õppetunni, et Jumal on püha.
Ka Jeesus õpetas seda.
Näiteks rääkis Ta põrgust rohkem kui keegi muu.
Ilmutusraamatus räägitakse karistustest päris palju.
See on vale, et Jumalat kujutatakse nii heana -
armastuse Jumalana, kes ei tee kärbselegi liiga.
Ta ei ole selline.
Luther ütleb, et me peame kartma ja armastama Jumalat,
nii et me peame kinni Ta käskudest.
Kumba rühma sina kuulud?
Mis prillidega sa oma elu raskusi vaatad?
Kas näed ainult raskusi stiilis: "Sellest ei tule midagi välja."
Või kas näed Jumala tõotusi?
Hoiad kinni Piiblist ja otsid sealt üles oma tõotused.
"Küll Issand aitab ja ma ei loobu Jumala Sõnast."
Rahvas oli sellest nii pettunud,
et nad lubasid järgmisel päeval, et lähevad tõotatud maale.
Nad läksid omal käel.
Mooses ütles, et tema ja seaduselaegas ei lähe kuhugi.
Nad läksid sinna sõdima ja said täieliku kaotuse.
Siis läks 40. aastat.
Kõnniti ümber Siinai kõrbe.
Seal polnud ainult kõrb -
natuke rohtu oli ka, et loomad said süüa.
Maeti palju inimesi, kuna Issand oli öelnud,
et kõik, kes olid Siinaist lahkudes 20-aastased või rohkem,
saavad surema kõrbes.
Vaid nooremad ja need, kes reisi ajal sündisid,
pidid jõudma kohale.
Mooses muudkui mattis oma tuttavaid.
Pärale jõudes oli ta ilmselt matnud Sippora ja pojad.
Küllap nad olid üle 20, kui nad Siinaist lahkusid.
Talle jäi 2 armast pojapoega,
kellest said vägevad Leevi hõimud.
Juhtus siis nii, et surnud jäid kõrbesse,
kuid oli ka lootus,
et kogudusetelk oli nende seas.
Seal ohverdati patuohvreid
ja seal kohtuti Issandaga,
isegi, et oldi saadud 40. aastane kohtuotsus.
Need, kes klammerdusid ohvri evangeeliumi külge,
need uskusid, et jõuavad paremasse, igavesse tõotatud maale.
"Ma ei pääse küll Kaananimaale, küll aga igavesele, tõotatud maale."
Selle usuga suri nii mõnigi iisraellane.
Kuidas räägib see osa Jeesusest?
Jeesus lootis alati Jumala tõotuste peale.
Siis, kui Teda kõrbes kiusati,
vastas Ta ainult Jumala Sõnaga.
Saatanaga muud juttu ei aetud.
Kui Ta rippus ristil ja Jumal oli Ta hüljanud,
siis mida Ta seal ütles?
Ta tsiteeris Psalme.
Ta rippus Jumala Sõna küljes kuni viimse hetkeni.
"Isa, sinu kätte ma annan oma hinge."
See on pärit Psalmist 31.
Jeesus näitas, et Ta vaatab seda maailma
Jumala tõotuste prillide läbi,
isegi, kui Jumal oleks Ta hüljanud.
Sa võid Jeesusega osad vahetada.
Kui Jumal su peale viimsel kohtupäeval vaatab,
siis Ta näeb oma Poega, kes alati uskus Ta Sõna.
See on õnnis vahetuskaup.
Oleme palves värsisalmiga.
Anna mulle väge Sind tunnistada,
isegi kui maailm süüdistab, pilkab ja ahistab.
Aita mul vastu pidada tõe sõnas
et tunnistaksin alati ja ilma kartuseta. Aamen.
Aitäh teile, vaatajad ja kohtumiseni järgmisel korral!
PIIBEL ARMSAKS
Hea vaataja, kas oled saanud vaimulikku kosutust?
Soovides toetada TV7 tööd, võid helistada 900 1777 (hind 7 eur)
või teha ka pangaülekande, leides me andmed www.tv7.ee
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Külli Kuusk